Eesti NSV Teataja 1945 nr 22 art 317


Tekst 
Tallinna linna töötajate paremaks organiseerimiseks
majandusliku ja kultuurilise ülesehitustöö
teostamise alal ja eesmärgiga lähendada nõukogude
võimu töötavatele hulkadele Eesti NSV Ülemnõukogu
Presiidium otsustab:

1. Jagada Tallinna linn nelja rajooni ja luua
linnarajoonide töörahva saadikute nõukogud.

2. Määrata kindlaks üksikud linnarajoonid ja
nende piirid järgmiselt:

a) , kuhu kuulub linna loodepoolne
osa koos Kopliga, mille piirideks on
Mustjõgi Kopli lahte suubumise kohast Paldiski
maanteeni, Paldiski maantee, Toompuiestee
ja Rannamäe tee Suurtüki tänavani, raudtee
maa-ala ja Rannamäe vaheline piir ning
selle pikendus Põhja puiesteeni, Põhja puiestee
kuni Mere puiesteeni ning Mere puiestee
Tallinna laheni;

b) , kuhu kuulub linna
lõunapoolne osa koos kesklinnaga, mille piirideks
on Paldiski maantee alates Mustjõelt,
Toompuiestee ja Rannamäe tee Suurtüki tänavani,
raudtee maa-ala ja Rannamäe vaheline
piir ja selle pikendus Põhja puiesteeni, Põhja
puiestee, Mere puiestee, Viru väljak, Tartu
maantee linna administratiivpiirini, linna
administratiivpiir kuni Ülemiste järve taguse
endise linna ja Harjumaa vahelise administratiivpiirini,
nimetatud piir kuni Tallinna ja
Nõmme linnaosa vahepiirini, Tallinna ja
Nõmme linnaosa vahepiir ja linna administratiivpiir
kuni Paldiski maanteeni;

c) , kuhu kuulub linna idapoolne
osa koos linnaga liidetud Pirita, Merivälja,
Iru-Lepiku küla ja Kose maa-aladega,
mille piirideks on Mere puiestee alates Tallinna
lahest, Viru väljak, Tartu maantee linna
administratiivpiirini ja linna administratiivpiir
Tallinna laheni Meriväljal;

d) , kuhu kuulub Nõmme
linnaosa koos Risti-Liiva asulaga ja osa Kurna
metsa Liiva kalmistuga, mille piirideks on Tallinna
ja Nõmme linnaosa vahepiir, Ülemiste
järve tagune endine linna ja Harjumaa vaheline
administratiivpiir ning praegune Tallinna
linna ja Harjumaa vaheline piir.

Eesti NSV Ülemnõukogu Presiidiumi Esimees Joh. V a r e s.
Eesti NSV Ülemnõukogu Presiidiumi Sekretär V. T e l l i n g.
Tallinn, 18. mail 1945.

Autoriõigused 
Tekst on avaldatud vastavalt Eesti "Autoriõiguse seadusele" (RT I 1992, 49, 615; RT I, 19.03.2019, 55), mille § 5 punkt 3 kohaselt ei rakendata autoriõiguse seadust "õigusaktidele ja haldusdokumentidele (seadused, seadlused, määrused, põhimäärused, juhendid, käskkirjad) ning nende ametlikele tõlgetele".

Algallikas 
Tekst avaldati: Eesti NSV Teataja (Eesti NSV Rahvakomissaride Nõukogu asjadevalitsus, 1945), 30. juunil 1945, nr 22, art 317, lk 334.

Õigusaktid
Eesti NSV Teataja